Chase Coy

Chase Aubrey Coy (født 13. desember 1990 i Greenwood i Indiana) er en amerikansk sanger og komponist innenfor sjangerne indie folk/pop. Han spiller gitar og munnspill, og komponerer sin egen musikk. I juni 2010 kom Coy ut med sitt første studioalbum, Picturesque, som ble gitt ut via iTunes.

Han kalte seg selv for Dear Juliet i starten av karrieren sin (man kan derfor finne sanger av han under dette navnet), men endret det til Chase Coy da populariteten hans steg.

Biografi 
I desember 2006 lagde en nær venn og en kollega av Coy, Jeanette Wall, den første salgsfremmende nettsiden for Coy på MySpace, med håp om å etablere en base for fans av Chase og hans fremtidige karriere i musikkbransjen. De første 2 årene under etableringen av siden, administrerte Wall alt av opplastinger av musikk slik at fans kunne følge progresjonen hans. Til slutt begynte Coy og Wall å jobbe sammen og publisere musikken han skrev og sang. I midten av 2007 fullførte Coy sin første CD, Dear Juliet - EP - som inneholdt seks låter. Denne begynte han å selge kopier av via e-post. Fan-basen begynte å vokse gjennom MySpace og YouTube, hvor flere av sangene hans fikk millioner av seere. Han har til dags dato også flere tusen månedlige lyttere på Spotify og millioner av lyttere på de mest populære sangene han har gitt ut.

Coy ble 27. august 2011 gift med Michelle Coy fra byen Mexico.

Coy på iTunes 
I midten av 2008 ble antall bestillinger via e-post overveldende, dette tvang Coy til å finne et nytt medium for å selge musikken sin. Beslutningen han kom frem til falt på et firma som heter TuneCore, som satte sitt arbeid innenfor iTunes. Året for digital publisering av sine to første album var i juli 2008.

Innen en uke etter at han hadde lagt ut albumet sitt på iTunes, ble han omtalt som en stigende artist i sjangeren folkesang. Sangen «If The Moon Fell Down» ble valgt til å være i iTunes Essentials spilleliste Stigende artister: Folkemusikk. Begge albumene dukket opp i «Top 100 Folkemusikk Album» , hvor de holdt seg i flere måneder. Siden utgivelsen har ikke «If The Moon Fell Down» falt av toppen . Den 18. november 2008 ga Chase ut sitt første full-lengde album, «Look How Far We've Come». Som også ble omtalt i «Top 100 Folkemusikk Album». Ved utgangen av 2008, ble Coy valgt som en av de beste artistene i folkemusikk, og hans sang «If The Moon Fell Down» ble valgt som en av de beste sangene innenfor kategorien det samme året. I juni 2009 hadde Chase allerede solgt ca 60.000 kopier av hans sanger.

Samarbeid med Colbie Caillat 
I 2010, via Ustream.tv, annonserte Coy at han hadde tenkt å publisere en ny versjon av låten «If The Moon Fell Down» i duett med sanger, låtskriver, gitarist og vinner av spellemannsprisen Colbie Caillat. Låten ble gitt ut samme år og lagt til i albumet Picturesque.

Musikk 
Coy er kjent for sine særegne preg hvor han reflekterer og beskriver situasjoner mange er kjent ved når det gjelder kjærlighet. Den første utgivelsen hans, Dear Juliet - EP (2007), som inneholder sangene; Lullaby, Summer's Song, Love Note, Fairview, Don't Fade Away - Don't Fall Asleep og The Second That You Say, er sanger hvor han kun anvender en akustisk gitar og synger om emner som: kjærlighetssorg, smerte, hvordan det er å gå videre fra et forhold, det å ikke bli glemt av andre og det å være forelsket i noen. Han holder denne metodikken i sangene hans helt frem til albumet Youth (2015).

Goodbyes and Autumn Skies (2008) med sangene: A Rainy Day Song, Never Change, All Those Nights, If The Moon Fell Down Tonight, Take Me Away, I'm Ready, Turn Back Time og I Need This More forholder seg til det tidligere albumet, i form av å videreføre følelser gjennom tekst. Never Change, All Those Nights, Take Me Away og If The Moon Fell Down Tonight er blant de mest hørte sangene hans gjennom tidene. På Spotify har Never Change omkring fire millioner avspillinger.

Look How Far We've Come (2008) var hans første album, men også det albumet som skulle sparke igang karrieren hans. I albumet var sangene: 440, Slow Down, Never Had The Courage, Summer's Song, Interlude, My Heart Will Find Rest, What She's Looking For, Coming Clean, Deathbed, Mockingbird og If The Moon Fell Down. De to sistnevnte sangene bidro sterkt i karrieren hans.

December (2009) inneholdt kun tre sanger; Eight-dollar Engagement Rings, A Lovely Sound og December. EP-en omhandler distanseforholdet han gjennomgikk i 2009. Han synger i hver sang til Michelle Coy og beskriver hvordan han har det og hvordan det føles med den store distansen mellom dem.

Where The Road Parts (2010) er det andre albumet han ga ut, to år etter Look How Far We've Come. Albumet inneholder sanger fra alle de tidligere utgivelsene hans.

Picturesque (2010) er det tredje albumet til Chase og det første studioalbumet som ble gitt ut på iTunes. Det inneholder sanger fra flere av de første utgivelsene hans, men han ga også ut nye sanger med albumet, som: Who's To Say, November, These Things, Airplanes og Anniversary.

Indiana Sun (2011) ble gitt ut 12. April 2011. Det er det fjerde albumet hans hvor han kom ut med 10 nye sanger; Seasons, Love In The Present Tense, Ferris Wheel, Fixing Me, Mallory, Princess, Angel, Wind In My Sails, Indiana Sun og I Fell In Love Once. Av sangene er det Indiana Sun og I Fell In Love Once som ble tatt best imot, hvorav sistnevnte har omkring to millioner avspillinger spredt på sosiale medier, Youtube og Spotify.

Youth (2015) er albumet hvor Chase Coy viser at han har endret musikkstil fra akustisk gitar til Indie-pop. I albumet finner man mange instrumenter som man ikke har hørt i noen av de tidligere sangene hans. Kritikken mot Youth (2015) var blandet blant fans. Albumet inneholder sangene: Youth, Before, Practice, Like Sin, Different This Time, I Loved You Once, Past Life, You'll Always Love Her, Busy, What I'm Thinking, You Cried Wolf og Each Shallow Breath.

EP 
 Dear Juliet EP (Midten av 2007) (På iTunes juli 2008)
 Goodbyes and Autumn Skies (Mai 2008) (på iTunes juli 2008)
 December - EP (April 2009)
 Awake - EP (juli 2012)

Album 
 Look How Far We've Come (November 2008)
 Where the Road Parts (Mars 2010)
 Picturesque (juni 2010) #22 OSS Heatseekers
 Indiana Sun (April 2011)
 Youth (Juni 2015)
 Sun Culture (2016)

Singler 
 Jeanette - Single (Desember 2008)
 Summer's Song - Single (februar 2009)
 The Christmas Song - Single (Desember 2009)
 To Make This Alright - Single (April 2010)
 Airplanes - Single (April 2010)
 If The Moon Fell Down (Feat. Colbie Caillat) - Single (August 2010)

Referanser

Eksterne lenker 
 

Sangere fra USA
Komponister fra USA
Personer fra Johnson County i Indiana